Анатоль Сяргеевіч Леанцюк

Анатоль Сяргеевіч Леанцю́к ( — ) — вучоны ў галіне гісталогіі, доктар медыцынскіх навук (1973), прафесар (1975), заслужаны работнік адукацыі Рэспублікі Беларусь (1997).

 Біяграфія 
Нарадзіўся ў сяле Марынаўка (зараз у  Украіны). Скончыў сярэднюю школу, у 1955 годзе — Мінскі дзяржаўны медыцынскі інстытут. Быў залічаны ў аспірантуру пры кафедры нармальнай анатоміі пад кіраўніцтвам Д. М. Голуба, якую скончыў у 1958 годзе, абараніўшы кандыдацкую дысертацыю на тэму «Развитие, строение и связи межреберных нервов у человека»Леонтюк Анатолий Сергеевич (к 80-летию со дня рождения) // Медицинский журнал, 2012, № 1. . З 1958 года асістэнт, дацэнт, у 1971—1997 гг. загадчык кафедры гісталогіі. У 1973 годзе абараніў доктарскую дысертацыю на тэму «Закономерности морфогенеза грудной клетки и ее иннервация у человека и животных».

 Навуковая дзейнасць 
А. С. Леанцюку належаць навуковыя працы эмбрыянальным марфагенезе органаў, нервовай і эндакрыннай сістэм, эмбрыянальным развіцці кітападобных, эксперыментальнай марфалогіі і транспланталогіі. З’яўляецца аўтарам больш за 850 навуковых прац, у тым ліку 12 манаграфій. Аўтар больш за 40 вучэбных і вучэбна-метадычных дапаможнікаў. Аўтар і сааўтар вучэбных дапаможнікаў «Основы возрастной гистологии», «Информационный анализ в морфологических исследованиях», «Гистология в вопросах и ответах». Пад кіраўніцтвам А. С. Леанцюка распрацавана тыповая праграма па гісталогіі для вышэйшых навучальных устаноў Рэспублікі Беларусь. Прымаў удзел у міжнародных і нацыянальных кангрэсах марфолагаў Расіі, Літвы, Чэхіі, Украіны, Эстоніі.

Сярод апублікаваных прац:
 Информационный анализ в морфологических исследованиях. — Мн., 1981. (разам з Л. А. Леанцюк і А. І. Сыкала),
 Возрастная гистология. Ч. 1—5. — Мн., 1996. (у сааўтарстве).

 Грамадская дзейнасць 
 Член экспертнага савета Вышэйшай атэстацыйнай камісіі Рэспублікі Беларусь
 Член Савета па абароне кандыдацкіх і доктарскіх дысертацый
 Навуковы кансультант Беларускай энцыклапедыі
 Старшыня Праўлення Мінскага навуковага таварыства анатамаў, гістолагаў і эмбрыёлагаў
 Член Праўлення Усесаюзнага навуковага таварыства анатамаў, гістолагаў і эмбрыёлагаў
 Віцэ-прэзідэнт Беларускага навуковага таварыства анатамаў, гістолагаў і эмбрыёлагаў
 Намеснік старшыні рэспубліканскай вучэбна-метадычнай камісіі па медыка-біялагічным дысцыплінам Міністэрства аховы здароўя Рэспублікі Беларусь
 Старшыня наменклатурнага камітэта па марфалогіі Міністэрства аховы здароўя Рэспублікі Беларусь
 Член праблемна-экспертнай камісіі Мінскага дзяржаўнага медыцынскага ўніверсітэта «Марфалогія чалавека і жывёл»

 Узнагароды і званні 
 Дзяржаўная прэмія Рэспублікі Беларусь у галіне навукі і тэхнікі (2004, у аўтарскім калектыве) — за працу «Новы метад хірургічнага лячэння інсулінзалежнага цукровага дыябета шляхам ксенатрансплантацыі астраўковых клетак у сасудзістае рэчышча рэцыпіента (эксперыментальна-клінічнае даследаванне)»
 Заслужаны работнік адукацыі Рэспублікі Беларусь (2009).
 Ордэн Дружбы народаў
 Медаль Пуркінье ўніверсітэта горада Брно
 Медаль імя М. І. Пірагова
 Ганаровыя граматы і падзякі

 Крыніцы 

 Літаратура 

 Памяти Анатолия Сергеевича Леонтюка : [некролог] // Здравоохранение. — Минск, 2010. — № 11. — С. 80.
 Республика Беларусь : энциклопедия. [В 7 т.] Т. 4. — Минск, 2007.

 Спасылкі 
 Беларусь у асобах і падзеях
 Леонтюк Анатолий Сергеевич  // Сайт БДМУ
 Леонтюк Анатолий Сергеевич (к 80-летию со дня рождения) // Медицинский журнал, 2012, № 1. 
 К 80-летию со дня рождения Анатолия Сергеевича Леонтюка  // Сайт БДМУ
 Кусливая Л. Профессор Анатолий Леонтюк: «Научные идеи рождаются, чтобы помочь больным» // СБ. Беларусь сегодня

Катэгорыя:Гістолагі СССР
Катэгорыя:Медыкі Беларусі
Катэгорыя:Медыкі СССР
Катэгорыя:Гістолагі Беларусі
Катэгорыя:Загадчыкі кафедраў БДМУ